Narva







             30.11.2006.a   nr 200

Hariduse tn 22 maaüksuse munitsipaalomandisse taotlemine
1.  Asjaolud ja menetluse käik 

Vastavalt Narva Linnavolikogu 28.09.2006.a otsusega nr 156 kehtestatud “Hariduse tn 22 maa-ala” detailplaneeringule moodustatakse Hariduse tn 22 maaüksus pindalaga 38 073 m2 ja sihtotstarbega sotsiaalmaa.

Maaüksusel asub staadion, spordihall ja staadionit teenindavad hooned, mis on lagunenud. Maa-alal planeeritakse teha heakorrastust, ehitada spordirajatised ja staadionit teenindavad rajatised.
Projekt “Kalevi staadioni rekonstrueerimine” on sisse kantud Narva linna Arengukava 2004 - 2007 realiseerimiskavasse punkti 3.1 „Elukeskkonna kvaliteedi tõstmine” alapunkti 1.4.

2. Õiguslikud järeldused 

Linnavolikogu otsuse eelnõu ettevalmistamise aluseks on Maareformi seaduse § 25 lõige 1, 

§ 28 lõike 1 punkt 4, Kohaliku omavalitsuse korralduse seaduse § 22 lõike 1 punkt 37, 02.06.2006.a  määrus nr 133 “Maa munitsipaalomandisse andmise kord”, Narva Linnavolikogu 28.09.2006.a otsusega nr 156 kehtestatud “Hariduse tn 22 maa-ala” detailplaneering, Narva Linnavolikogu 21.09.2005 määrusega nr 31 vastu võetud Narva linna Arengukava 2004 - 2007 realiseerimiskava.
Maareformi seaduse § 25 lg 1 sätestab, et munitsipaalomandisse antakse tasuta Maareformi seaduse §-s 28 nimetatud maa. 

Maareformi seaduse  § 28 lõike 1 punkti 4 kohaselt antakse munitsipaalomandisse sotsiaalmaa.

Narva Linnavolikogu 28.09.2006.a otsusega nr 156 kehtestatud “Hariduse tn 22 maa-ala” detailplaneering määrab maa piiri ja sihtotstarve.

Kohaliku omavalitsuse korralduse seaduse § 22 lõike 1 punkti 37 kohaselt volikogu ainupädevusse kuuluvad muud seadusega antud küsimused.

Vastavalt Maa munitsipaalomandisse andmise korra § 6 lõikele 1 munitsipaalomandisse andmise taotlus koostatakse volikogu otsuse alusel.

3. Otsus
Taotleda üleandmist Narva linna munitsipaalomandisse Hariduse tn 22 maaüksus (lisa1), pindalaga 38 073 m2 ja sihtotstarbega sotsiaalmaa.

4.  Rakendussätted
4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

